EKH คว้าสิทธิฉีด “ซิโนฟาร์ม” รอบประชาชนทั่วไป ตั้งเป้า 600 คน/วัน
EKH คว้าสิทธิฉีด “ซิโนฟาร์ม” รอบประชาชนทั่วไป จาก “ราชวิทยาลัยจุฬาภรณ์” ตั้งเป้า 600 คน/วัน
EKH คว้าสิทธิฉีด “ซิโนฟาร์ม” รอบประชาชนทั่วไป จาก “ราชวิทยาลัยจุฬาภรณ์” ตั้งเป้า 600 คน/วัน
15 ก.ค. 2564

นายแพทย์อำนาจ เอื้ออารีมิตร กรรมการและผู้อำนวยการโรงพยาบาล บริษัท เอกชัยการแพทย์ จำกัด (มหาชน) หรือ EKH เปิดเผยว่า บริษัทได้รับเลือกเป็นสถานพยาบาลฉีดวัคซีนทางเลือก “ซิโนฟาร์ม” สำหรับรอบประชาชนทั่วไปจากราชวิทยาลัยจุฬาภรณ์เป็นที่เรียบร้อยแล้ว
ทั้งนี้ ทางราชวิทยาลัยฯ จะทยอยเปิดให้กลุ่มประชาชนทั่วไปลงทะเบียนแจ้งความประสงค์ฉีดวัคซีนทางเลือก “ซิโนฟาร์ม” ในสัปดาห์นี้ โดยจะเปิดรับลงทะเบียนเป็นช่วงๆ  และเน้นจัดสรรวัคซีนให้กับประชาชนที่ยังไม่เคยได้รับวัคซีนในพื้นที่สีแดงเป็นลำดับต้น ๆ ก่อน เบื้องต้นจะสามารถเริ่มทยอยฉีดวัคซีนดังกล่าวได้ภายในเดือนกรกฎาคมนี้
“EKH มีความพร้อมในการเปิดให้บริการฉีดวัคซีนอยู่แล้ว เนื่องจากที่ผ่านมาได้รับความไว้วางใจในการฉีดวัคซีนให้กับองค์กร รวมถึงประชาชนทั่วไปอย่างต่อเนื่อง จากประสบการณ์และการได้รับความไว้วางใจดังกล่าว ส่งผลทำให้ EKH ได้รับเลือกให้เป็น 1 ในสถานพยาบาลฉีดวัคซีนซิโนฟาร์มรอบประชาชนทั่วไปของราชวิทยาลัยจุฬาภรณ์ ซึ่ง EKH ตั้งเป้าที่จะรองรับการให้บริการฉีดวัคซีนทางเลือกแก่ประชาชนทั่วไปที่จองสิทธิผ่านราชวิทยาลัยจุฬาภรณ์ จำนวน 600 คนต่อวัน”